El Prat instal·larà un làser per evitar xocs d'avions amb ocells Aena convoca un concurs públic per millorar la protecció contra les aus El nou procediment podria costar 625.000 euros El sistema més innovador del món és una llum verda amb un abast de dos quilòmetres Joaquim Elcacho L'aeroport del Prat es podria convertir en el segon del món a instal·lar un sistema de llum làser per reduir la presència d'ocells a les pistes i, així, reduir el risc d'impacte amb els avions. L'ús de raigs làser com a espantaocells seria l'alternativa més viable a l'augment d'incidents amb aus que registra l'aeroport del Prat durant els últims anys (vegeu l'AVUI d'ahir). Els sistema de làser antiocells ha estat experimentat amb èxit a l'aeroport de Montpeller i té el vistiplau dels organismes internacionals d'aviació civil. De fet, un d'aquest sistemes, el Tom500 desenvolupat per l'empresa francesa Lord Ingénierie, serà presentat a la cimera internacional d'equipaments aeroportuaris que se celebrarà a Dubai aquest mes de juny. L'organisme gestor Aeroports Espanyols i Navegació Aèria (AENA) ha convocat un concurs públic per contractar la instal·lació de "sistemes de control no lesiu d'aus a l'interior de l'aeroport de Barcelona". L'import de la licitació és de 625.000 euros i una de les ofertes que podria tenir més possibilitats d'èxit seria un sistema automàtic de làser verd automàtic. Aquest llum, innocu per als usuaris de l'aeroport, permetria foragitar els ocells de les pistes en situacions de baixa visibilitat (quan no poden actuar el sistemes de falconeria). El concurs per subministrar el nou sistema de control d'ocells es pot resoldre el mes que ve. Factors de risc Els dos factors que estan incrementant les situacions de risc all Prat són l'augment del nombre de vols (en especial per l'obertura de la tercera pista) i l'acumulació d'ocells a les capçaleres de pistes a causa de la proximitat de les reserves naturals, com assenyala la memòria del 2005 de l'estudi de seguiment dels paràmetres biològics al delta del Llobregat. L'estudi recorda que, "malgrat l'aparent fragilitat dels cossos dels ocells, cal no menystenir-los, ja que a causa de la gran velocitat implicada en la col·lisió, es desenvolupa una gran energia que pot produir desperfectes importants en sectors vitals de les aeronaus". Cada any es registren arreu del món uns 50.000 impactes d'ocells amb avions civils i l'11% d'aquestes col·lisions provoquen alteracions en el vol o accidents de diversa consideració, segons les dades de l'Organització Internacional d'Aviació Civil. font: avui+ 
En un aeroport llunyà, molt llunyà, fa molt de temps... TI TIRITITITTITIRITTIRTI TI TITIRITIITI TITIRITI!.... AEROPORT WARS EPISODI 1: L'AMENAÇA OCELLAIRE cuant he llegit lasers és lo primer que m'ha vingut al cap... 
i en Yoda per allà: Voteu sí a l'estatut, ara toca! cof! 
T'equivoques: Yoda treurà la seva espasa, l'engegarà (bzzzzzzummmmm <--- soroll que fan les espases d'STAR WARS en encendre's, com els llums fluorescents, q tb fan soroll) i combatrà el làser no lesiu de l'aeroport. Espera que comenci a saltar com a la lluita contra el (comte Dooku??) i veuràs si el fica en un avió!!! No sabia que era tan friki-fan d'STAR WARS... hi ha coses de mi mateixa que encara he de descobrir... 
 "Descubriendo a Crema" 
 "STAR WARS VII. EL LADO OSCURO DE LA CREMA" 
STAR WARS V: LA CREMA CONTRAATACA 
ecs! T'imagines una crema catalana aixecant-se de la seva olleta a lo "monstre del pantà" i cridant "LUKE, ERES MI HIJO!!!!" amb aquella veu tan característica?
 osti fins ara m'agradava molt la crema catalana... a partir d'avui me la miraré amb uns altres ulls... 
Ben fet: "La crema catalana es como una caja de bombones, nunca sabes lo que te va a tocar" 
uiui ara ens en estem anant cap a Forest Gump... encara acabarem a en busca del valle encantado 7 PD: "Corre, Crema, Corre!!" 
No et preocupis: no domino la saga protagonitzada pel petit dinosaure... Si una cosa tinc clara és que hi ha pel·lis que no s'aguanten. Em podreu fer creure en barrufets, jedis i espases làser, però els dinosaures que parlen són un altre tema...